CELEX: 32006R1257
Language: hr
Date: 2006-08-21
Title: Uredba Komisije (EZ) br. 1257/2006 od 21. kolovoza 2006. o odobravanju izmjena u specifikaciji zaštićene oznake zemljopisnog podrijetla upisane u registar zaštićenih oznaka izvornosti i zaštićenih oznaka zemljopisnog podrijetla (Nocciola di Giffoni) (ZOZP)

03/Sv. 013
            
            
               HR
            
            
               Službeni list Europske unije
            
            
               236
            
         32006R1257
   
               L 228/17
            
            
               SLUŽBENI LIST EUROPSKE UNIJE
            
            
               21.08.2006.
            
         
      UREDBA KOMISIJE (EZ) br. 1257/2006
   od 21. kolovoza 2006.
   o odobravanju izmjena u specifikaciji zaštićene oznake zemljopisnog podrijetla upisane u registar zaštićenih oznaka izvornosti i zaštićenih oznaka zemljopisnog podrijetla (Nocciola di Giffoni) (ZOZP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno drugu rečenicu njezinog članka 9. stavka 2.,
   budući da:
   
               (1)
            
            
               U skladu s člankom 9. stavkom 2. i člankom 17. stavkom 2. Uredbe (EZ) br. 510/2006, Komisija je proučila zahtjev Italije za odobrenje izmjena u specifikaciji zaštićene oznake zemljopisnog podrijetla „Nocciola di Giffoni”.
            
         
               (2)
            
            
               Cilj je zahtjeva izmjena specifikacije u pogledu dokaza da poljoprivredni proizvodi potječu iz zemljopisnog područja, u pogledu posebnih pravila za označivanje i u pogledu zahtjeva koje treba ispuniti u skladu s nacionalnim odredbama.
            
         
               (3)
            
            
               U pogledu dokaza da poljoprivredni proizvodi potječu iz zemljopisnog područja, svrha je izmjena da se, osim zahtjeva da općine vode registar parcela, utvrdi i to da proizvođači moraju voditi registar proizvodnje te da su obvezni prijaviti proizvedene količine.
            
         
               (4)
            
            
               U pogledu posebnih pravila za označivanje, grafički simbol navedene zemljopisne oznake izmijenjen je te stoga specifikacija odsada navodi da taj grafički simbol treba biti prikazan na etiketama dotičnih poljoprivrednih proizvoda.
            
         
               (5)
            
            
               U pogledu zahtjeva koje treba ispuniti u skladu s nacionalnim odredbama, brisane su upute na provedbene tekstove regije Campanie u vezi s metodom proizvodnje i nadzorom.
            
         
               (6)
            
            
               Zahtjev za izmjenu proučen je i utvrđeno je da izmjene ispunjavaju zahtjeve Uredbe (EZ) br. 510/2006 te da su manje. Tako je utvrđeno zbog činjenice da izmjene ne utječu na bitne karakteristike proizvoda i ne mijenjaju njegovu povezanost sa zemljopisnim područjem.
            
         
               (7)
            
            
               Za zaštićenu oznaku zemljopisnog podrijetla „Nocciola di Giffoni”, izmjene specifikacije na koje se upućuje u članku 4. stavku 2. Uredbe (EZ) br. 510/2006 treba stoga odobriti bez primjene postupka utvrđenog člankom 6. stavkom 2. i člankom 7. te Uredbe.
            
         
               (8)
            
            
               Treba objaviti i podatke na koje se odnosi članak 6. stavak 2. Uredbe (EZ) br. 510/2006. U skladu s člankom 17. stavkom 2. te Uredbe to se odnosi na objavu sažetka specifikacije sastavljenog u skladu s Uredbom Komisije (EZ) br. 383/2004 (2),
            
         DONIJELA JE OVU UREDBU:
   Članak 1.
   Specifikacija oznake zemljopisnog podrijetla „Nocciola di Giffoni” ovim se mijenja u skladu s Prilogom I. ovoj Uredbi.
   Članak 2.
   Sažetak glavnih točaka specifikacije naveden je u Prilogu II. ovoj Uredbi.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. kolovoza 2006.
      
         
            Za Komisiju
         
         Mariann FISCHER BOEL
         
         
            Članica Komisije
         
      
   
   
      (1)  SL L 93, 31.3.2006., str. 12.
   
      (2)  SL L 64, 2.3.2004., str. 16.
   PRILOG I.
   Specifikacija oznake zemljopisnog podrijetla „Nocciola di Giffoni” (Italija) mijenja se kako slijedi:
   
               1.
            
            
               u članku 4. briše se sljedeći tekst:
               
                           —
                        
                        
                           „Korištenje tehnika uzgoja i agronomskih metoda mora biti u skladu s metodama koje su utvrdila nadležna tijela regije Campania.”;
                        
                     
                           —
                        
                        
                           „Unutar tih granica, regija Campania svake godine okvirno utvrđuje prosječnu razinu proizvodnje po jedinici, pri čemu uzima u obzir utjecaj sezonskih kretanja i uvjeta okoliša na uzgoj.”
                        
                     
         
               2.
            
            
               u članku 5.,
               
                           —
                        
                        
                           sljedeći tekst:
                           „Ministarstvo poljoprivrednih, prehrambenih i šumarskih resursa utvrđuje metode koje treba usvojiti za registraciju, za prijave godišnje proizvodnje i za odgovarajuće potvrde, u svrhu pravilnog i primjerenog nadzora priznate proizvodnje koja se pod znakom zemljopisnog podrijetla godišnje stavlja na tržište.”
                           zamjenjuje se sljedećim:
                           „Dokaz podrijetla se također osigurava vođenjem registara proizvodnje i pravovremenom prijavom proizvedenih količina.”
                        
                     
                           —
                        
                        
                           briše se sljedeći tekst:
                           „Regija Campania osigurava održavanje primjerenih tehničkih uvjeta koji su opisani u članku 4.”
                        
                     
         
               3.
            
            
               u članku 7.,
               sljedeći tekst:
               „Grafički simbol se može koristiti u označivanju, na zahtjev predmetnog proizvođača. Taj simbol odgovara grafičkom prikazu, uključujući sve referentne boje figurativnog ili posebnog i nedvosmislenog logotipa, koji se mora uvijek koristiti uz oznaku zemljopisnog podrijetla.
               Na serijama namijenjenim izvozu mora stajati i naznaka ‚proizvedeno u Italiji’ ”.
               zamjenjuje se sljedećim:
               „Označivanje mora prikazivati prepoznatljiv simbol zaštićene oznake zemljopisnog podrijetla koji se sastoji od ovala s natpisom „Nocciola di Giffoni”. Pri dnu desno prikazana su dva stilizirana lješnjaka koji se preklapaju, a lijevo se nalazi grafički simbol zaštićene oznake zemljopisnog podrijetla koji je prikazan u nastavku.”
            
         PRILOG II.
   
      SAŽETAK
   
   UREDBA VIJEĆA (EZ) br. 510/2006
   „NOCCIOLA DI GIFFONI”
   (EZ br.: IT/117/1538/29.4.2004.)
   
      ZOI () ZOZP (X)
   
   Ovaj sažetak sastavljen je samo u informativne svrhe. Potpune informacije zainteresirane strane mogu potražiti u potpunoj verziji specifikacije proizvoda koja je dostupna kod nacionalnih tijela navedenih u odjeljku 1. ili kod Europske komisije (1).
   
               1.
            
            
               :
            
            
               Odgovorni odjel u državi članici
            
            
               :
            
            
               
                           Ime
                        
                        
                           :
                        
                        
                           Ministero delle Politiche Agricole e Forestali
                           Dipartimento della Qualità dei Prodotti Agroalimentari e dei Servizi
                        
                     
                           Adresa
                        
                        
                           :
                        
                        
                           
                                       Via XX Settembre, 20
                                    
                                 
                                       I-00187 Rome
                                    
                                 
                     
                           Telefon
                        
                        
                           :
                        
                        
                           (39-06) 481 99 68
                        
                     
                           Telefaks
                        
                        
                           :
                        
                        
                           (39-06) 4201 31 26
                        
                     
                           E-pošta
                        
                        
                           :
                        
                        
                           qtc3@politicheagricole.it
                        
                     
         
               2.
            
            
               :
            
            
               Skupina
            
            
               :
            
            
               
                           Ime
                        
                        
                           :
                        
                        
                           Associazione produttori nocciole tonda di Giffoni
                        
                     
                           Adresa
                        
                        
                           :
                        
                        
                           
                                       via A. Russomando, 9
                                    
                                 
                                       I-84095 Giffoni Valle Piana (SA)
                                    
                                 
                     
                           Telefon
                        
                        
                           :
                        
                        
                           (39-089) 86 64 90
                        
                     
                           Telefaks
                        
                        
                           :
                        
                        
                           (39-089) 982 81 59
                        
                     
                           E-pošta
                        
                        
                           :
                        
                        
                           info@tondadigiffoni.it
                        
                     
                           Sastav
                        
                        
                           :
                        
                        
                           Proizvođač/prerađivač (X) drugo ( )
                        
                     
         
               3.
            
            
               :
            
            
               Tip proizvoda
            
            
               :
            
            
               Klasa 1.6 — Voće, povrće i žitarice, u prirodnom stanju ili prerađeni.
            
         
               4.
            
            
               :
            
            
               Specifikacija
            
            
               :
            
            
               (Sažetak zahtjeva u skladu s člankom 4. stavkom 2.)
               
                           4.1.
                        
                        
                           :
                        
                        
                           Ime
                        
                        
                           :
                        
                        
                           „Nocciola di Giffoni”
                        
                     
                           4.2.
                        
                        
                           :
                        
                        
                           Opis
                        
                        
                           :
                        
                        
                           Oznaka „Nocciola di Giffoni” odnosi se samo na plodove biotipova koji odgovaraju lješnjaku kultivara „Tonda di Giffoni”, proizvedene na zemljopisnom području utvrđenom u točki 4.3.
                           U vrijeme stavljanja na tržište „Nocciola di Giffoni” mora pokazivati sljedeće karakteristike:
                           
                                       —
                                    
                                    
                                       srednje velik lješnjak okruglog oblika, promjera u ljusci od najmanje 18 mm,
                                    
                                 
                                       —
                                    
                                    
                                       ljuska smeđe boje s tamnijim crtama,
                                    
                                 
                                       —
                                    
                                    
                                       okrugli plod promjera od najmanje 13 mm bez ljuske,
                                    
                                 
                                       —
                                    
                                    
                                       plod bijele boje, čvrst i ugodnog mirisa.
                                    
                                 
                     
                           4.3.
                        
                        
                           :
                        
                        
                           Zemljopisno područje
                        
                        
                           :
                        
                        
                           Proizvodno područje prekriva dio provincije Salerno i obuhvaća cijele teritorije sljedećih općina: Giffoni Valle Piana, Giffoni Sei Casali, San Cipriano Piacentino, Fisciano, Calvanico, Castiglione del Genovesi, Montecorvino Rovella; te dijelove teritorija sljedećih općina: Baronissi, Montecorvino Pugliano, Olevano sul Tusciano, San Mango Piemonte, Acerno.
                        
                     
                           4.4.
                        
                        
                           :
                        
                        
                           Dokaz izvornosti
                        
                        
                           :
                        
                        
                           Nasadi lijeske koji ispunjavaju uvjete za proizvodnju lješnjaka „Nocciola di Giffoni” upisuju se u registar koji vodi nadzorno tijelo, a preslika registra se dostavlja općinama unutar zemljopisnog područja.
                           Dokaz izvornosti se također osigurava vođenjem registara proizvodnje i pravovremenom prijavom proizvedenih količina.
                        
                     
                           4.5.
                        
                        
                           :
                        
                        
                           Metoda proizvodnje
                        
                        
                           :
                        
                        
                           Uvjeti okoliša za uzgoj lijeske namijenjene za proizvodnju lješnjaka „Nocciola di Giffoni” moraju odgovarati tradicionalnim uvjetima regije, tj. moraju dati proizvodu njegova prepoznatljiva svojstva kakvoće.
                           Udaljenost između nasada i načini uzgoja i podrezivanja su oni u općoj uporabi; gustoća biljaka ne smije biti veća od 660 po hektaru a biljke treba uzgajati u obliku razgranatoga grma ili podrezati u otvorenom obliku ili u obliku grma.
                           Dozvoljeni su i načini podrezivanja u obliku ipsilon ili u obliku živice, pod uvjetom da se očuvaju prepoznatljiva svojstva kakvoće i da broj biljaka po hektaru nije veći od 1 000.
                           Najveći dozvoljeni urod je 40 kvintala po hektaru specijalizirane proizvodnje.
                        
                     
                           4.6.
                        
                        
                           :
                        
                        
                           Povezanost
                        
                        
                           :
                        
                        
                           Zahtjevi za lješnjake „Nocciola di Giffoni” odnose se na okoliš te prirodne i ljudske čimbenike koji su specifični za proizvodno područje. Osobito, „Nocciola di Giffoni” uzgaja se u lokalnom biotopu koji pod utjecajem klimatskih čimbenika značajnih za utvrđeno područje uzgoja lješnjaka u regiji Campania pogoduje prepoznatljivim svojstvima vrste. Ovaj okoliš pogodan je za uzgoj sorte „Tonda di Giffoni” zbog izvanredne plodnosti tla koje je vulkanskog porijekla.
                        
                     
                           4.7.
                        
                        
                           :
                        
                        
                           Kontrolno tijelo
                        
                        
                           :
                        
                        
                           
                                       Ime
                                    
                                    
                                       :
                                    
                                    
                                       IS.ME.CERT
                                    
                                 
                                       Adresa
                                    
                                    
                                       :
                                    
                                    
                                       
                                                   Via G. Porzio, Centro direzionale Isola G/1 Scala C
                                                
                                             
                                                   I-80143 Napoli
                                                
                                             
                                 
                                       Telefon
                                    
                                    
                                       :
                                    
                                    
                                       (39-081) 787 97 89
                                    
                                 
                                       Telefaks
                                    
                                    
                                       :
                                    
                                    
                                       (39-081) 604 01 76.
                                    
                                 
                                       E-pošta
                                    
                                    
                                       :
                                    
                                    
                                       —
                                    
                                 
                     
                           4.8.
                        
                        
                           :
                        
                        
                           Označivanje
                        
                        
                           :
                        
                        
                           Lješnjaci „Nocciola di Giffoni” moraju se u slučaju proizvoda u ljusci stavljati u promet u vrećama, a u slučaju proizvoda bez ljuske u vrećama ili kutijama.
                           U svim slučajevima na pakiranju moraju biti naznačeni natpisi „Nocciola di Giffoni” i „Zaštićena oznaka zemljopisnog podrijetla” te odgovarajući grafički simbol.
                        
                     
                           4.9.
                        
                        
                           :
                        
                        
                           Nacionalni zahtjevi
                        
                        
                           :
                        
                        
                           —
                        
                     
         
      (1)  Europska komisija, Opća uprava za poljoprivredu i ruralni razvitak, Politika kakvoće poljoprivrednih proizvoda, B-1049 Bruxelles.